《刘致中惠瓜》
宋代·刘子翚

炎熇气如焚，块坐惟兀兀。
刘侯惠甘瓜，胸资助次泻渤。
丰肤素浪浮，翠理霜刀刜。
因思少年时，窥园步清樾。
百金酬地主，熟蒂香可揭。
鄙怀须一快，聊效野人齕。
种瓜虽贱工，爱护渠敢忽。
{左女右蓐}芸治其烦，灌溉滋其竭。
自然子母繁，翠蔓相连结。
种瓜诚有道，养民岂无术。
噫余夙昔知，此意未及物。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。